dækker min ulykkesforsikring, hvis jeg kommer til skade, når jeg hjælper en ven med havearbejde?
 når man hjælper eller udfører en tjeneste for andre, kan man være omfattet af arbejdsskadeloven. det gælder også, selvom man ikke har fået penge for det udførte arbejde, og din ven ikke har købt en arbejdsskadeforsikring. det kaldes vennetjenester.   hvis man har en fritidsulykkesforsikring, dækker den ikke i situationer, hvor du er omfattet af arbejdsskadeloven. har du en heltidsforsikring, skal du anmelde uheldet begge steder, da din egen forsikring også dækker under vennetjenester.    selv om der ikke er pligt til at forsikre privat medhjælp, som arbejder mindre end 400 timer om året, skal din ven stadig anmelde uheld, som sker under arbejdet, til arbejdsmarkedets erhvervssikring (aes).   det er altid en konkret vurdering i hvert enkelt tilfælde, om en vennetjeneste er omfattet af loven. denne vurdering foretages af aes ud fra en række kriterier, fx om arbejdet blev udført i en anden persons interesse, om hjælpen var nødvendig og af et vist omfang. du kan læse mere om vennetjenester og dine erstatningsmuligheder på deres hjemmeside https://www.aes.dk .   hvis du har en fritidsulykkesforsikring, og aes skulle nå frem til, at skaden ikke er omfattet af lovens dækning, skal du kontakte dit forsikringsselskab.     